भदौ २६, हेग (नेदरल्याण्ड) । संयुक्त राष्ट्रसङ्घका पूर्व महासचिव बान की मुन र अमेरिकी अरबपति बिल गेट्सले एउटै संस्थामा सँगै काम गर्दैछन् । आउँदो महीना घोषणा हुने जलवायु परिवर्तनसम्बन्धी अन्तरराष्ट्रिय एउटा आयोगमा उनीहरु सँगै काम गर्न लागेका नेदरल्याण्डको सरकारले सोमवार बताएको हो ।
सो आयोगलाई ग्लोबल सेण्टर अन एडप्टेसनले मुख्य सहयोग गर्ने भएको छ । विश्व बैङ्कका प्रमुख कार्यकारी अधिकृतले पनि यसमा विषेश चासो दिनेछन् । यसले तिव्रगतिमा बिग्रँदै गइरहेको विश्वको जलवायुसम्बन्धी समस्या समाधान गर्न सरकारी तथा गैरसरकारी निकायहरूलाई सहयोग र समन्वय गरिदिने बताइएको छ ।
मुन, माइक्रोसफ्टका संस्थापक गेट्स र विश्व बैङ्कका प्रमुख कार्यकारी अधिकृतले नेदरल्याण्डमा अक्टोबर १६ तारिखमा औपचारिक रूपमा सो आयोगको घोषणा गर्ने तयारी हुँदैछ । रासस/एएफपी